stanford-oval/wikipedia huggingface dataset:
หม่อมเจ้าวิศิษฎ์สวัสดิรักษ์ สวัสดิวัตน์
พระเกียรติยศ > พระยศ > พระยศทางทหาร

17 สิงหาคม พ.ศ. 2469: นายร้อยโท
24 เมษายน พ.ศ. 2474: นายพันตรี
10 ตุลาคม พ.ศ. 2493: นาวาอากาศโท
7 ตุลาคม พ.ศ. 2495: นาวาอากาศเอก
1 มกราคม พ.ศ. 2500: พลอากาศจัตวา
ยุวชนทหาร

| ยุวชนทหาร |
| --- | --- |
สัญลักษณ์ของยุวชนทหาร
ประเทศ:  ไทย
คำขวัญ: รักชาติยิ่งชีพ
เพลงหน่วย: มาร์ชยุวชนทหาร
เครื่องหมายสังกัด
ธงยุวชนนายทหาร: 
ธงยุวชนทหารจังหวัด: 
ยุวชนทหาร (ยวท.) เป็นเยาวชนที่ได้รับการฝึกวิชาทหารขึ้นในช่วงระหว่าง พ.ศ. 2477 ถึง 2490 เนื่องจากรัฐบาลไทยสมัยจอมพล ป. พิบูลสงครามมีนโยบายพื้นฟูการฝึกวิชาทหารให้แก่ประชาชน ดำเนินการโดยกรมยุวชนทหาร กระทรวงกลาโหม (ณ ปี พ.ศ. 2481 ต่อมาได้ยกฐานะขึ้นเป็นกรมเตรียมการทหารในปี พ.ศ. 2484)
เครื่องแบบ

การเเต่งกาย เเต่งกายด้วยชุดเเขนยาวสีกากีเข็มขัดหนังสีน้ำตาล บางหน่วยอาจจะใช้เป็นหัวเข็มขัดระบุหน่วยฝึกของที่นั้นๆ เช่น นฝ.ยุวชนทหาร นครศรีธรรมราช เป็นต้น คอเสื้อจะมีกนกคอ ของเหล่าทหารราบ เป็นสัญลักษณ์ปืนไขว้กับตับกระสุนปืน จะติดทั้งสองข้างของคอเสื้อ บนบ่าจะมีเข็มบั้งเดี่ยว พร้อมเลขของหน่วยฝึกนั้นๆ ตามด้วยสัญลักษณ์ดอกจันเหมือนของโรงเรียนนายสิบทหารบกในยุคปัจจุบัน หน้าอกซ้ายของเสื้อจะปักคำว่า ย.ว.ท(ยุวชนทหาร)เเละมีเลขประจำตัว อกข้างขวาจะมีตราสัญลักษณ์สามเหล่า เหมือนของกระทรวงกลาโหม ปักอยู่ ประกอบด้วย สมอเรือ,กงจักร,เเละปีก หมวกหม้อตาลมีเเถบผ้าไหมสีเเดงรอบหมวก เเละตราหน้าหมวกทำจากเหล็ก สลักคำว่ารักชาติยิ่งชีพ ถุงเท้ายาวถึงเข่าสีดำ รองเท้าหนังสีดำ เป็นต้น
สัญลักษณ์ > เพลงประจำเหล่า

ยุวชนทหารมีเพลงประจำเหล่าชื่อว่า "มาร์ชยุวชนทหาร" ประพันธ์คำร้องโดย พลตรี หลวงวิจิตรวาทการ (วิจิตร วิจิตรวาทการ) เมื่อราวพุทธทศวรรษที่ 2480
สัญลักษณ์ > ธงประจำกอง

ยุวชนทหารมีธงประจำกองเช่นเดียวกับธงชัยเฉลิมพลของหน่วยทหารต่างๆ ปรากฏความในพระราชบัญญัติธง (ฉบับที่ 2) พ.ศ. 2481 ซึ่งแก้ไขเพิ่มเติมพระราชบัญญัติธง พ.ศ. 2479 ว่า ธงประจำกองยุวชนทหารมีอยู่ 2 ชนิด คือ
ธงยุวชนนายทหาร พื้นเป็นสีธงชาติ ขนาดกว้าง 50 เซนติเมตร ยาว 70 เซนติเมตร  ตรงกึ่งกลางธงมีรูปวงกลมสีแดงขนาดเส้นผ่าศูนย์กลาง 22 เซนติเมตร มีขอบรอบวงกลมสีเหลืองกว้าง 6 มิลลิเมตร  กลางวงกลมมีรูปอย่างตราหน้าหมวกยุวชนทหารสีเหลือง แต่ไม่มีรูปสมอ มีอักษรสีเหลืองขนาดพองามว่า "ยุวชนนายทหาร" เป็นแถวโค้งโอบใต้ขอบวงกลม  ที่มุมบนทางคันธงมีอักษรพระบรมนามาภิไธยย่อสีแดง ขลิบริมสีเหลือง รัศมีสีฟ้า อยู่ใต้รูปพระมหามงกุฎสีเหลือง  ที่ยอดธงมีแถบธงชาติห้อย 2 แถบ  ยอดคันธงเป็นรูปปลายหอกสั้นทำด้วยโลหะสีเงิน มีรูปอุณาโลมทั้งสองข้าง  ทั้งนี้ถ้าส่วนใดมิได้กำหนดขนาดไว้ให้มีขนาดพองาม
ธงยุวชนทหาร มีลักษณะและสัณฐานอย่างธงยุวชนนายทหาร แต่ใต้วงกลมให้ระบุนามจังหวัดที่ได้รับพระราชทาน โดยมีข้อความหน้านามจังหวัดดั่งนี้ "ยุวชนทหารจังหวัด......."
ธงยุวชนนายทหาร
ธงยุวชนทหาร
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระราชทานธงประจำกองยุวชนนายทหารและธงยุวชนทหาร เมื่อ พ.ศ. 2482
ดูเพิ่ม

กองเสือป่า
นักศึกษาวิชาทหาร
ยุวชนทหาร เปิดเทอมไปรบ ภาพยนตร์เกี่ยวกับวีรกรรมยุวชนทหารที่เชิงสะพานท่านางสังข์
แหล่งข้อมูลอื่น

รายละเอียดเกี่ยวกับวีรกรรมยุวชนทหารที่สะพานท่านางสังข์ และกองบินน้อยที่ 5 เก็บถาวร 2007-09-29 ที่ เวย์แบ็กแมชชีน
วีรกรรมยุวชนทหารที่สะพานท่านางสังข์ และความเป็นมาของอนุสาวรีย์ยุวชนทหาร เก็บถาวร 2007-03-07 ที่ เวย์แบ็กแมชชีน
ข้อมูลภาพยนตร์เรื่อง ยุวชนทหาร เปิดเทอมไปรบ จาก สยามโซนดอตคอม
โครงการฝึกยุวชนทหาร โดย หน่วยบัญชาการกำลังสำรอง เก็บถาวร 2010-05-10 ที่ เวย์แบ็กแมชชีน
อนุสาวรีย์ยุวชนทหาร ที่เชิงสะพานท่านางสังข์ จังหวัดชุมพร
ลักษณะการแต่งกายของยุวชนทหาร
ภาพจำลองเหตุการณ์การรบของยุวชนทหารที่สะพานท่านางสังข์ จังหวัดชุมพร
เขตรักษาพันธุ์สัตว์ป่าเวียงลอ

| เขตรักษาพันธุ์สัตว์ป่าเวียงลอ |
| --- | --- |
ไอยูซีเอ็นประเภท 1ก (แหล่งสงวนธรรมชาติเข้มข้น)

ที่ตั้ง: อำเภอจุน อำเภอดอกคำใต้ อำเภอเชียงคำ และอำเภอปง จังหวัดพะเยา
พิกัด: 19°16′46″N 100°09′07″E﻿ / ﻿19.279509°N 100.151928°E﻿ / 19.279509; 100.151928
พื้นที่: 371 ตารางกิโลเมตร (232,000 ไร่)
จัดตั้ง: พ.ศ. 2540
เขตรักษาพันธุ์สัตว์ป่าเวียงลอ เป็นเขตรักษาพันธุ์สัตว์ป่าที่มีพื้นที่ครอบคลุมท้องที่ 4 อำเภอ ได้แก่ ท้องที่อำเภอจุน อำเภอดอกคำใต้ อำเภอเชียงคำ และอำเภอปง  มีพื้นที่ประมาณ 231,875 ไร่ หรือ 371 ตารางกิโลเมตร เขตรักษาพันธุ์สัตว์ป่าเวียงลอตั้งอยู่ในพื้นที่ป่าสงวนแห่งชาติทั้งสิ้น 4 แห่ง คือ ป่าสงวนแห่งชาติป่าแม่จุน อำเภอจุน เนื้อที่ประมาณ 96,875 ไร่ ป่าสงวนแห่งชาติป่าห้วยดอกเข็ม และป่าแม่อิงฝั่งขวา อำเภอดอกคำใต้ เนื้อที่ประมาณ 49,375 ไร่ ป่าสงวนแห่งชาติป่าแม่ยม อำเภอปง เนื้อที่ประมาณ 43,750 ไร่ และป่าสงวนแห่งชาติป่าน้ำแวน และป่าห้วยไคร้ อำเภอเชียงคำ เนื้อที่ประมาณ 41,875 ไร่
สำนักงานที่ทำการเขตรักษาพันธุ์สัตว์ป่าเวียงลอ ตั้งอยู่เลขที่ 321 ท้องที่บ้านเซี๊ยะ หมู่ที่ 4 ตำบลจุน อำเภอจุน จังหวัดพะเยา โดยอยู่ห่างจากอำเภอจุนตามทางหลวงหมายเลข 1021 ประมาณ 10 กม. โดยที่ทำการเขตตั้งอยู่ใกล้กับอ่างเก็บน้ำแม่จุนภายในพื้นที่บริเวณสำนักงานเขตรักษาพันธุ์สัตว์ป่าเวียงลอมีพื้นที่สำหรับรับรองนักท่องเที่ยว (ลานกางเต็นท์) หรือผู้ที่สนใจในกิจกรรมการท่องเที่ยวเชิงอนุรักษ์ หรือผู้ที่สนใจในการศึกษา ค้นคว้า และทำวิจัยในพื้นที่เขตรักษาพันธุ์สัตว์ป่าเวียงลอ สามารถติดต่อได้ด้วยตนเองที่สำนักงานเขตรักษาพันธุ์สัตว์ป่าเวียงลอ หรือทาง FacebookFanPage : เขตรักษาพันธุ์สัตว์ป่าเวียงลอ จังหวัดพะเยา
ประวัติ

เมื่อวันที่ 5 มิถุนายน ปี พ.ศ. 2535 จังหวัดพะเยาได้รับการร้องขอจากราษฎรในท้องที่อำเภอจุน จังหวัดพะเยา ให้ดำเนินการประกาศพื้นที่ป่าสงวนแห่งชาติป่าแม่จุน และป่าสงวนแห่งชาติในบริเวณใกล้เคียง ให้เป็นเขตรักษาพันธุ์สัตว์ป่าซึ่งมีพื้นที่ป่าครอบคลุมท้องที่ทั้ง 4 อำเภอ ได้แก่ ท้องที่อำเภอจุน อำเภอดอกคำใต้ อำเภอเชียงคำ และอำเภอปง เพื่ออนุรักษ์ทรัพยากรป่าไม้ไว้ให้เป็นแหล่งต้นน้ำลำธารที่สำคัญของแม่น้ำอิง และแม่น้ำยม รวมทั้งคุ้มครองสัตว์ป่าชนิดที่สำคัญของท้องถิ่นที่อาศัยอยู่ชุกชุมหลายชนิด เช่น เลียงผา เก้ง กวาง และนกยูงไทย เป็นต้น ซึ่งจังหวัดพะเยาได้พิจารณาเสนอเรื่องไปยังกรมป่าไม้ เพื่อพิจารณากำหนดให้เป็นเขตรักษาพันธุ์สัตว์ป่า
ในระหว่างขั้นตอนการสำรวจพื้นที่เพื่อกำหนดให้เป็นเขตรักษาพันธุ์สัตว์ป่า คณะผู้สำรวจจากส่วนอนุรักษ์สัตว์ป่า สำนักอนุรักษ์ทรัพยากรธรรมชาติ กรมป่าไม้ ได้ประสานกับส่วนราชการ และผู้มีส่วนเกี่ยวข้อง อันได้แก่ องค์กรปกครองส่วนท้องถิ่น และประชาชนในชุมชนที่อยู่อาศัยโดยรอบพื้นที่ที่ทำการสำรวจ และนำเสนอข้อมูลที่สำรวจต่อกรมป่าไม้ ซึ่งต่อมาคณะกรรมการสงวนและคุ้มครองสัตว์ป่าแห่งชาติได้พิจารณาให้ความเห็นชอบ โดยให้ประกาศพื้นที่ป่าสงวนแห่งชาติป่าน้ำแวน และป่าห้วยไคร้ ป่าแม่จุน ป่าแม่ยม และป่าห้วยดอกเข็มและป่าแม่อิงฝั่งขวา ให้เป็นเขตรักษาพันธุ์สัตว์ป่า โดยความเห็นชอบของคณะรัฐมนตรี ซึ่งได้ประกาศในราชกิจจานุเบกษา " ฉบับกฤษฎีกา เล่ม 114 ตอนที่ 19 ก เมื่อวันที่ 10 มิถุนายน ปี พ.ศ. 2540 " โดยตั้งชื่ออย่างเป็นทางการว่า "เขตรักษาพันธุ์สัตว์ป่าเวียงลอ" ตามชื่อเมืองลอในอดีต นับเป็นเขตรักษาพันธุ์สัตว์ป่าที่ประกาศเป็นลำดับที่ 44 ของประเทศไทย
ข้อมูลหน่วยงานในสังกัด

หน่วยงานที่ทำหน้าที่ดูแลรักษาทรัพยากรธรรมชาติ ในสังกัดเขตรักษาพันธุ์สัตว์ป่าเวียงลอ มีด้วยกันทั้งสิ้น 7 แห่ง ดังนี้
| ลำดับ | ชื่อหน่วยงาน | ที่ตั้ง | ปีที่จัดตั้ง | พิกัด |
| --- | --- | --- | --- | --- |
| 1 | ที่ทำการเขตรักษาพันธุ์สัตว์ป่าเวียงลอ | บ้านเซี๊ยะ หมู่ที่ 4 ตำบลจุน อำเภอจุน | 2540 | 621118 E 2132196 N |
| 2 | หน่วยพิทักษ์ป่าที่ วล.1 (น้ำแวน) | บ้านใหม่นาสา หมู่ที่ 13 ตำบลฝายกวาง อำเภอเชียงคำ | 2541 | 633854 E 2140647 N |
| 3 | หน่วยพิทักษป่าที่ วล.2 (ห้วยชมภู) | บ้านใหม่ดอนเจริญ หมู่ที่ 11 ตำบลสันโค้ง อำเภอดอกคำใต้ | 2542 | 615718 E 2121380 N |
| 4 | หน่วยพิทักษ์ป่าที่ วล.3 (แม่ต๋ำ) | บ้านแม่ต๋ำท่าข้าม หมู่ที่ 7 ตำบลน่ำแวน อำเภอเชียงคำ | 2556 | 627934 E 2150862 N |
| 5 | หน่วยพิทักษ์ป่าที่ วล.4 (ห้วยแก่น) | บ้านดอนทอง หมู่ที่ 12 ตำบลออย อำเภอปง | 2561 | 636289 E 2128938 N |
| 6 | จุดสกัดที่ วล.1 (ผาสุข) | บ้านผาฮาว หมู่ที่ 3 ตำบลทุ่งผาสุข อำเภอเชียงคำ | 2555 | 633216 E 2149436 N |
| 7 | จุดสกัดที่ วล.2 (แม่ทะลาย) | บ้านแม่ทะลาย หมู่ที่ 2 ตำบลพระธาตุขิงแกง อำเภอจุน | 2559 | 625285 E 2128170 N |
ทรัพยากรป่าไม้

มีสภาพป่า 3 ชนิด คือ
ป่าเต็งรัง
ป่าเบญจพรรณ
ป่าดิบแล้ง มีระยะทางประมาณ 9 กิโลเมตร
ทรัพยากรสัตว์ป่า

มีสัตว์ป่าของท้องถิ่นที่สำคัญอยู่หลายชนิด ได้แก่ นกยูง เลียงผา เก้ง ไก่ฟ้า กระรอก อีเห็น งูชนิดต่างๆ นกเขา ลิงลม หมี หมาป่า กระจง ตะกวด ลิงวอก นกกระราง หมูป่า เป็นต้น
แผนที่ป่าสงวนภายในพื้นที่เขตรักษาพันธุ์สัตว์ป่าเวียงลอ
แผนที่แสดงที่ตั้งหน่วยงานในเขตรักษาพันธุ์สัตว์ป่าเวียงลอ
เขตรักษาพันธุ์สัตว์ป่าถ้ำเจ้าราม

| เขตรักษาพันธุ์สัตว์ป่าถ้ำเจ้าราม |
| --- | --- |
ไอยูซีเอ็นประเภท 1ก (แหล่งสงวนธรรมชาติเข้มข้น)
ที่ตั้งในจังหวัดสุโขทัย
ที่ตั้ง: อำเภอทุ่งเสลี่ยมและ อำเภอศรีสำโรงจ.สุโขทัย  ประเทศไทย
พิกัด: 17°12′30″N 99°27′53″E﻿ / ﻿17.20833°N 99.46472°E﻿ / 17.20833; 99.46472
พื้นที่: 213,171 ไร่
จัดตั้ง: 26 สิงหาคม พ.ศ. 2544
เขตรักษาพันธุ์สัตว์ป่าถ้ำเจ้าราม เป็นพื้นที่บริเวณป่าสงวนแห่งชาติแม่พันลำ-แม่มอก ป่าแม่ท่าแพ ในท้องที่ตำบลทุ่งเสลี่ยม ตำบลกลางดง อำเภอทุ่งเสลี่ยม ตำบลนาขุนไกร อำเภอศรีสำโรง ตำบลวังน้ำขาว ตำบลตลิ่งชัน อำเภอบ้านด่านลานหอย จังหวัดสุโขทัย และป่าสงวนแห่งชาติป่าแม่มอก ตำบลเวียงมอก อำเภอเถิน จังหวัดลำปาง มีขนาดพื้นที่ 213,171 ไร่ หรือ 341 ตารางกิโลเมตร
ประวัติ

ถ้ำเจ้ารามเดิมชื่อ"ถ้ำพระราม" ได้ปรากฏในแผ่นศิลาจารึกของพ่อขุนรามคำแหงมหาราช ต่อมาชาวบ้านเรียกเพี้ยนเป็น"ถ้ำเจ้าราม"
ประกาศในราชกิจจานุเบกษา กระทรวงเกษตรและสหกรณ์ กำหนดพื้นที่บริเวณป่าแม่ลำพัน-แม่มอก ในท้องที่ เทศบาลตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย ให้เป็น "เขตห้ามล่าสัตว์ป่าถ้ำเจ้าราม" ตามพระราชบัญญัติสงวนและคุ้มครองสัตว์ป่า พ.ศ. 2503 เมื่อวันที่ 23 มกราคม พ.ศ. 2533
ปัจจุบันยกระดับเป็นเขตรักษาพันธุ์สัตว์ป่าถ้ำเจ้าราม เมื่อวันที่ 26 สิงหาคม พ.ศ. 2544
สถานที่ตั้งและเขตติดต่อ

เขตรักษาพันธุ์สัตว์ป่าถ้ำเจ้าราม ตั้งอยู่ทางทิศตะวันตกเฉียงเหนือของจังหวัดสุโขทัย ตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย
การคมนาคม

บ้านด่านลานหอย-ถ้ำเจ้าราม ระยะทางประมาณ 34 กิโลเมตร ทางหลวงแผ่นดินหมายเลข 12 - และทางหลวงแผ่นดินหมายเลข 1027
สวรรคโลก-ถ้ำเจ้าราม ระยะทางประมาณ 50 กิโลเมตร ทางหลวงแผ่นดินหมายเลข 101 - ทางหลวงแผ่นดินหมายเลข 1048 - ทางหลวงแผ่นดินหมายเลข 1113 - ทางหลวงแผ่นดินหมายเลข 1056 - ทางหลวงแผ่นดินหมายเลข 1027
ทุ่งเสลี่ยม-ถ้ำเจ้าราม ระยะทางประมาณ 19 กิโลเมตร ทางหลวงแผ่นดินหมายเลข 1048 - ทางหลวงแผ่นดินหมายเลข 1027
แหล่งข้อมูลอื่น

"ถ้ำเจ้าราม", หลวงพ่อศิลา, เก็บจากแหล่งเดิมเมื่อ 29 มิถุนายน 2013, สืบค้นเมื่อ 15 พฤษภาคม 2022
"เขตรักษาพันธุ์สัตว์ป่าถ้ำเจ้าราม", กลไกการเผยแพร่ข้อมูลข่าวสาร ความหลากหลายทางชีวภาพ, 2009, คลังข้อมูลเก่าเก็บจากแหล่งเดิมเมื่อ 2018-12-04, สืบค้นเมื่อ 2021-10-26
"โครงการอ่างเก็บน้ำห้วยแม่ลำพัน", โครงการพัฒนาแหล่งน้ำอันเนื่องมาจากพระราชดำริ, กรมชลประทาน, 7 พฤษภาคม 2009, คลังข้อมูลเก่าเก็บจากแหล่งเดิมเมื่อ 4 มีนาคม 2016, สืบค้นเมื่อ 15 พฤศจิกายน 2010
"วนอุทยานถ้ำลม - ถ้ำวัง", สำนักอุทยานแห่งชาติ, กรมอุทยานแห่งชาติ สัตว์ป่า และพันธุ์พืช
เทศบาลนครแหลมฉบัง

บทความนี้เกี่ยวกับเทศบาลนคร สำหรับความหมายอื่น ดูที่ แหลมฉบัง
| เทศบาลนครแหลมฉบัง |
| --- | --- |
เทศบาลนคร
ท่าเรือแหลมฉบัง
   ตรา
สมญา: เมืองแห่งท่าเรือ
คำขวัญ: อุตสาหกรรมไร้มลพิษ เศรษฐกิจรุ่งเรือง เมืองน่าอยู่ คู่คุณธรรม
ทน.แหลมฉบังที่ตั้งของเทศบาลนครแหลมฉบังแสดงแผนที่จังหวัดชลบุรีทน.แหลมฉบังทน.แหลมฉบัง (ประเทศไทย)แสดงแผนที่ประเทศไทย
พิกัด: 13°5′N 100°53′E﻿ / ﻿13.083°N 100.883°E﻿ / 13.083; 100.883
ประเทศ:  ไทย
จังหวัด: ชลบุรี
อำเภอ:   ศรีราชา  บางละมุง 
การปกครอง
 • นายกเทศมนตรี: นางจินดา ถนอมรอด
พื้นที่
 • ทั้งหมด: 88.59 ตร.กม. (34.20 ตร.ไมล์)
ประชากร (2560)
 • ทั้งหมด: 88,271 คน
 • ความหนาแน่น: 996.40 คน/ตร.กม. (2,580.7 คน/ตร.ไมล์)
รหัส อปท.: 03200701
ที่อยู่ สำนักงาน: สำนักงานเทศบาลนครแหลมฉบัง เลขที่ 99 หมู่ที่ 10  ตำบลทุ่งสุขลา อำเภอศรีราชา จังหวัดชลบุรี 20230
เว็บไซต์: www.lcb.go.th
 ส่วนหนึ่งของสารานุกรมประเทศไทย
แหลมฉบัง เป็นเทศบาลนครที่จัดตั้งเพื่อรองรับการเป็นเมืองท่าพาณิชย์หลักของประเทศไทย อีกทั้งยังเป็นเมืองอุตสาหกรรมขนาดใหญ่ที่สำคัญของประเทศอีกด้วย ตั้งอยู่ในเขตอำเภอศรีราชาและอำเภอบางละมุง จังหวัดชลบุรี ได้รับการยกฐานะจากเทศบาลตำบลเป็นเทศบาลนครเมื่อวันที่ 24 พฤษภาคม พ.ศ. 2553
ประวัติ

จากบันทึกหลักการและเหตุผลประกอบร่างพระราชกฤษฎีกาจัดตั้งเทศบาลตำบลแหลมฉบัง อำเภอศรีราชาและอำเภอบางละมุง จังหวัดชลบุรี พ.ศ. 2534 ให้เหตุผลว่า พื้นที่ในตำบลทุ่งสุขลาและพื้นที่บางส่วนของตำบลสุรศักดิ์ ตำบลหนองขาม ตำบลบึง อำเภอศรีราชา และพื้นที่บางส่วนของตำบลบางละมุง อำเภอบางละมุง จังหวัดชลบุรี เป็นพื้นที่ที่เป็นที่ตั้งของท่าเรือน้ำลึกอันเป็นท่าเรือพาณิชย์หลักของประเทศ ตลอดจนเป็นเขตพัฒนาอุตสาหกรรมและศูนย์พาณิชยกรรมเพื่อการส่งออกตามโครงการพัฒนาพื้นที่บริเวณชายฝั่งทะเลตะวันออกตามแผนพัฒนาเศรษฐกิจและสังคมแห่งชาติ สมควรจัดตั้งท้องถิ่นในเขตพื้นที่ดังกล่าวเป็น เทศบาลตำบลแหลมฉบัง ด้วยการยกฐานะพื้นที่บางส่วนของสุขาภิบาลอ่าวอุดม อำเภอศรีราชา และพื้นที่บางส่วนของสุขาภิบาลบางละมุง อำเภอบางละมุง ขึ้นเป็นเขตเทศบาล เพื่อให้เป็นองค์กรการปกครองท้องถิ่นทำหน้าที่ควบคุมและบังคับใช้แผนพัฒนาเมือง ตลอดจนเป็นหน่วยงานที่จะให้บริการสังคมแก่ชุมชนและการดำเนินกิจการของอุตสาหกรรมต่าง ๆ กับให้ประชาชนได้ปกครองดูแลและทำนุบำรุงท้องถิ่นของตน
ที่ตั้งและอาณาเขต

เทศบาลนครแหลมฉบังตั้งอยู่ในเขตอำเภอศรีราชาและอำเภอบางละมุง จังหวัดชลบุรี อยู่ห่างจากกรุงเทพมหานครเป็นระยะทางประมาณ 125 กิโลเมตร มีพื้นที่รวมทั้งสิ้น 109.65 ตารางกิโลเมตร คิดเป็นร้อยละ 2.5 ของพื้นที่จังหวัดชลบุรี
พื้นที่บางส่วนของสุขาภิบาลอ่าวอุดม มีพื้นที่จำนวน 72.56 ตารางกิโลเมตร รวม 4 ตำบล 19 หมู่บ้าน ประชากร ณ สิ้นปี 2561 จำนวน 73,807 คน
พื้นที่บางส่วนของสุขาภิบาลบางละมุง มีพื้นที่จำนวน 16.03 ตารางกิโลเมตร รวม 1 ตำบล 5 หมู่บ้าน ประชากร ณ สิ้นปี 2561 จำนวน 14,464 คน
พื้นน้ำ (ทะเล) มีพื้นที่จำนวน 21.06 ตารางกิโลเมตร ทางด้านตะวันตกของเขตเทศบาล
โดยเทศบาลนครแหลมฉบังมีอาณาเขตติดต่อ ดังนี้
ทิศเหนือ ติดต่อกับตำบลสุรศักดิ์ อำเภอศรีราชา
ทิศใต้ ติดต่อกับตำบลบางละมุง(เทศบาลตำบลบางละมุง)และตำบลตะเคียนเตี้ย อำเภอบางละมุง
ทิศตะวันออก ติดต่อกับตำบลหนองขามและตำบลบึง อำเภอศรีราชา
ทิศตะวันตก จรดอ่าวไทย
การปกครอง > รายชื่อนายกเทศมนตรีนครแหลมฉบัง

| รายชื่อนายกเทศมนตรีเทศบาลนครแหลมฉบัง> ลำดับ | รายชื่อนายกเทศมนตรีเทศบาลนครแหลมฉบัง> ชื่อ | รายชื่อนายกเทศมนตรีเทศบาลนครแหลมฉบัง> วาระการดำรงตำแหน่ง | รายชื่อนายกเทศมนตรีเทศบาลนครแหลมฉบัง> หมายเหตุ |
| --- | --- | --- | --- |
| 1 | นายบุญเลิศ น้อมศิลป์ | 3 มกราคม 2535 – 13 พฤษภาคม 2553 | นายกเทศมนตรีตำบลแหลมฉบัง |
| รักษาการ | นายชุมพจน์ มีวุฒิสม | 14 พฤษภาคม 2553 – 23 พฤษภาคม 2553 | ปลัดเทศบาล ปฏิบัติหน้าที่นายกเทศมนตรีตำบลแหลมฉบัง (เนื่องจากหมดวาระ) |
| รักษาการ | นายชุมพจน์ มีวุฒิสม | 24 พฤษภาคม 2553 – 30 กันยายน 2553 | ปลัดเทศบาล ปฏิบัติหน้าที่นายกเทศมนตรีนครแหลมฉบัง (เนื่องจากยกฐานะเป็นเทศบาลนคร) |
| รักษาการ | นายภูษิต แจ่มศรี | 1 ตุลาคม 2553 – 8 ธันวาคม 2553 | รองปลัดเทศบาล รักษาราชการแทนปลัดเทศบาล ปฏิบัติหน้าที่นายกเทศมนตรีนครแหลมฉบัง (เนื่องจากปลัดเทศบาลเกษียณอายุราชการ) |
| 2 | นายภูษิต แจ่มศรี | 9 ธันวาคม 2553 – 13 พฤศจิกายน 2557 | ปลัดเทศบาล ปฏิบัติหน้าที่นายกเทศมนตรีนครแหลมฉบัง (ตามคำสั่ง คสช.) |
| 3 | นางจินดา ถนอมรอด | 14 พฤศจิกายน 2557 – 9 กุมภาพันธ์ 2558 | นายกเทศมนตรีนครแหลมฉบัง |
| *3 | นางจินดา ถนอมรอด | 10 กุมภาพันธ์ 2558 – ปัจจุบัน | นายกเทศมนตรีนครแหลมฉบัง (ตามคำสั่งจังหวัดชลบุรี) |
การปกครอง > ชุมชนในเขตเทศบาลนครแหลมฉบัง

| ชุมชน | พื้นที่การปกครอง |
| --- | --- |
1. ชุมชนบ้านอ่าวอุดม: หมู่ 1 ตำบลทุ่งสุขลา อำเภอศรีราชา จังหวัดชลบุรี
2. ชุมชนบ้านทุ่ง: หมู่ 2 ตำบลทุ่งสุขลา อำเภอศรีราชา จังหวัดชลบุรี
3. ชุมชนบ้านแหลมฉบัง: หมู่ 3 ตำบลทุ่งสุขลา อำเภอศรีราชา จังหวัดชลบุรี
4. ชุมชนบ้านนาเก่า: หมู่ 4, 5 ตำบลทุ่งสุขลา อำเภอศรีราชา จังหวัดชลบุรี
5. ชุมชนบ้านเขาน้ำซับ: หมู่ 6 ตำบลทุ่งสุขลา อำเภอศรีราชา จังหวัดชลบุรี
6. ชุมชนตลาดอ่าวอุดม: หมู่ 7 ตำบลทุ่งสุขลา อำเภอศรีราชา จังหวัดชลบุรี
7. ชุมชนบ้านชากยายจีน: หมู่ 8 ตำบลทุ่งสุขลา อำเภอศรีราชา จังหวัดชลบุรี
8. ชุมชนมโนรม: หมู่ 9 ตำบลทุ่งสุขลา อำเภอศรีราชา จังหวัดชลบุรี
9. ชุมชนบ้านแหลมทอง: หมู่ 10 ตำบลทุ่งสุขลา อำเภอศรีราชา จังหวัดชลบุรี
10. ชุมชนบ้านห้วยเล็ก: หมู่ 11, 12 ตำบลทุ่งสุขลา อำเภอศรีราชา จังหวัดชลบุรี
11. ชุมชนวัดพระประทานพร: หมู่ 9 ตำบลสุรศักดิ์ อำเภอศรีราชา จังหวัดชลบุรี
12. ชุมชนบ้านหนองมะนาว: หมู่ 4 ตำบลบางละมุง อำเภอบางละมุง จังหวัดชลบุรี
13. ชุมชนบ้านนาใหม่: หมู่ 6 ตำบลบางละมุง อำเภอบางละมุง จังหวัดชลบุรี
14. ชุมชนบ้านหนองพังพวย: หมู่ 7 ตำบลบางละมุง อำเภอบางละมุง จังหวัดชลบุรี
15. ชุมชนบ้านทุ่งกราด: หมู่ 8 ตำบลบางละมุง อำเภอบางละมุง จังหวัดชลบุรี
16. ชุมชนบ้านบางละมุง: หมู่ 9 ตำบลบางละมุง อำเภอบางละมุง จังหวัดชลบุรี
17. ชุมชนบ้านหนองขาม: หมู่ 11 ตำบลหนองขาม อำเภอศรีราชา จังหวัดชลบุรี
18. ชุมชนบ้านชากกระปอก: หมู่ 11 ตำบลหนองขาม อำเภอศรีราชา จังหวัดชลบุรี
19. ชุมชนบ้านจุกกะเฌอ: หมู่ 1 ตำบลบึง อำเภอศรีราชา จังหวัดชลบุรี
20. ชุมชนบ้านไร่หนึ่ง: หมู่ 5 ตำบลบึง อำเภอศรีราชา จังหวัดชลบุรี
21. ชุมชนบ้านหนองคล้าใหม่: หมู่ 9 ตำบลบึง อำเภอศรีราชา จังหวัดชลบุรี
22. ชุมชนบ้านเศรษฐีในฝัน: หมู่ 9, 10 ตำบลบึง อำเภอศรีราชา จังหวัดชลบุรี
23. ชุมชนบ้านหนองคล้าเก่า: หมู่ 10 ตำบลบึง อำเภอศรีราชา จังหวัดชลบุรี
ประชากร

ปัจจุบันคาดว่ามีประชากรในเขตเทศบาลนครแหลมฉบังเป็นจำนวนไม่ต่ำกว่า 100,000 คนในแต่ละวัน ในขณะที่สถิติของสำนักงานทะเบียนราษฎรท้องถิ่นเทศบาลนครแหลมฉบัง มีจำนวน 86,833 คน แยกเป็นชาย 42,666 คน หญิง 44,167 คน ซึ่งส่วนมากจะเป็นประชากรแฝงประมาณ 40,000 คนที่เข้ามาทำงานในเขตนิคมอุตสาหกรรม ท่าเรือแหลมฉบัง และเครือสหพัฒน์ฯ และที่อื่น ๆ โดยที่ไม่มีการย้ายทะเบียนบ้านเข้ามาอยู่แต่อย่างใด โดยส่วนใหญ่ประกอบอาชีพค้าขาย รับจ้างทั่วไป และบางส่วนประกอบอาชีพเกษตรและประมง
ศาสนสถาน

ภายในเขตเทศบาลนครแหลมฉบังมีวัด จำนวน 17 แห่ง และศาลเจ้า 5 แห่ง
ศาสนสถาน > วัดในเขตเทศบาลนครแหลมฉบัง

วัดใหม่เนินพยอม (อ่าวอุดม)
วัดมโนรม
วัดแหลมทอง
วัดสันติคีรีเขต
วัดเนินบุญญาราม (ต้นมะม่วง)
วัดเขาทุ่งวัว (ธรรมจักรคีรี)
วัดแหลมฉบัง
วัดบ้านนา
วัดศรีวนาราม
วัดหนองคล้า
วัดสุกรีย์บุญญาราม (หนองมะนาว)
วัดศรีธรรมาราม (ทุ่งกราด)
วัดบางละมุง
วัดพระประทานพร
วัดปชานาถ
วัดเขาน้ำซับสิทธิวนาราม
ที่พักสงฆ์แหลมฉบัง
ศาสนสถาน > ศาลเจ้าในเขตเทศบาลนครแหลมฉบัง

ศาลเจ้าพ่อโกมินทร์ซำเทียนไกล่อ่าวอุดม（歐嗚隆三天界哪吒三太子廟）
ศาลเจ้าแม่เซียะบ้อเนี่ยเนี้ยอ่าวอุดม（歐嗚隆聖母娘娘廟）
ศาลเจ้าพ่อแป๊ะกงดาวเทียม（阧忝大帝伯公廟）
ศาลเจ้าแม่กวนอิมบ้านทุ่ง（萬同觀音娘娘廟）
ศาลเจ้าไต้ฮงกงเครือสหพัฒน์（大峰公廟）
การศึกษา > สถานศึกษาระดับการศึกษาขั้นพื้นฐาน > โรงเรียนสังกัดเทศบาลนครแหลมฉบัง

สถานศึกษาในกำกับของเทศบาลนครแหลมฉบัง มีจำนวน 3 แห่ง ได้แก่
โรงเรียนเทศบาลแหลมฉบัง 1
โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา)
โรงเรียนเทศบาลแหลมฉบัง 3
การศึกษา > สถานศึกษาระดับการศึกษาขั้นพื้นฐาน > โรงเรียนสังกัดสำนักงานคณะกรรมการการศึกษาขั้นพื้นฐาน (สพฐ.)

สถานศึกษาในสังกัดสำนักงานเขตพื้นที่การศึกษาประถมศึกษาชลบุรี เขต 3 (สพป.ชบ.3) จำนวน 11 แห่ง ได้แก่
โรงเรียนวัดมโนรม
โรงเรียนวัดแหลมฉบัง
โรงเรียนบริษัทไทยกสิกรสงเคราะห์
โรงเรียนวัดใหม่เนินพยอม
โรงเรียนบ้านชากยายจีน
โรงเรียนวัดบ้านนา (ฟินวิทยาคม)
โรงเรียนวัดพระประทานพร
โรงเรียนบ้านบางละมุง
โรงเรียนวัดสุกรีย์บุญญาราม
โรงเรียนบ้านทุ่งกราด
โรงเรียนวัดหนองคล้า
สถานศึกษาในสังกัดสำนักงานเขตพื้นที่การศึกษามัธยมศึกษาชลบุรี ระยอง (สพม.ชบ.รย.) จำนวน 1 แห่ง ได้แก่
โรงเรียนทุ่งศุขลาพิทยา "กรุงไทยอนุเคราะห์"
การศึกษา > สถานศึกษาระดับการศึกษาขั้นพื้นฐาน > โรงเรียนสังกัดสำนักงานคณะกรรมการส่งเสริมการศึกษาเอกชน (โรงเรียนเอกชน)

สถานศึกษาเอกชนในกำกับสำนักงานคณะกรรมการส่งเสริมการศึกษาเอกชน (สช.) หรือโรงเรียนราษฎร์ มีจำนวน 2 แห่ง ได้แก่
โรงเรียนบุญจิตวิทยา
โรงเรียนทนาพรวิทยา
การศึกษา > สถานศึกษาระดับอาชีวศึกษา - อุดมศึกษา > สถานศึกษาระดับอาชีวศึกษา

สถานศึกษาระดับอาชีวศึกษาในเขตเทศบาลนครแหลมฉบัง มีจำนวน 3 แห่ง โดยเป็นสถานศึกษาเอกชนทั้งหมด ได้แก่
วิทยาลัยเทคโนโลยีวิศวกรรมแหลมฉบัง (EN-TECH)
วิทยาลัยเทคโนโลยี อีอีซี เอ็นจิเนีย แหลมฉบัง (วิทยาลัยเทคโนโลยีแหลมฉบัง)
วิทยาลัยเทคโนโลยีศรีราชา
การศึกษา > สถานศึกษาระดับอาชีวศึกษา - อุดมศึกษา > สถานศึกษาระดับอุดมศึกษา

สถานศึกษาระดับอุดมศึกษา (มหาวิทยาลัย) ในเขตเทศบาลนครแหลมฉบัง มีจำนวน 1 แห่งได้แก่
มหาวิทยาลัยเกษตรศาสตร์ วิทยาเขตศรีราชา
การสาธารณสุข

เทศบาลนครแหลมฉบัง มีสถานพยาบาลสำหรับบริการประชาชน ดังนี้
การสาธารณสุข > โรงพยาบาลแหลมฉบัง

โรงพยาบาลแหลมฉบัง (เดิมชื่อว่า โรงพยาบาลอ่าวอุดม) เป็นโรงพยาบาลของรัฐ ประเภทโรงพยาบาลชุมชนแม่ข่าย M2 (91-120) มีอัตราการครองเตียงอยู่ที่ 114 เตียง แรกเริ่มก่อตั้งมีสถานะเป็น "สถานีอนามัยตำบลทุ่งศุขลา" ต่อมาในปี พ.ศ. 2530 กระทรวงสาธารณสุขได้อนุมัติงบประมาณจำนวน 1,224,000 บาท เป็นค่าก่อสร้างโรงพยาบาลสาขาอ่าวอุดมศรีราชา เพื่อเป็นการเตรียมให้บริการด้านสาธารณสุขแก่ประชาชนตามแผนพัฒนาชายฝั่งทะเลตะวันออก
ต่อมาผู้นำชุมชนและประชาชนได้ร่วมกันผลักดันการยกฐานะสถานีอนามัยตำบลทุ่งศุขลา ให้เป็นโรงพยาบาลชุมชนขนาด 10 เตียง โดยสถานีวิจัยศรีราชามหาวิทยาลัยเกษตรศาสตร์ ได้แบ่งที่ดินจำนวน 30 ไร่ เพื่อใช้เป็นสถานที่สร้างโรงพยาบาล และได้รับการบริจาคและสนับสนุนงบประมาณในการก่อสร้างอาคารโรงพยาบาลและคุรุภัณฑ์ทางการแพทย์จากหน่วยงานต่างๆ ดังนี้
มูลนิธิ ดร.เทียม โชควัฒนา บริจาคค่าก่อสร้างอาคารโรงพยาบาลจำนวน 3,000,000 บาท
โครงการสร้างงานในชนบทจากสมาชิกสภาผู้แทนราษฎรจังหวัดชลบุรี ส.ส.นิคม แสนเจริญ และ ส.ส.จรูญ งามพิเชษฐ์ ท่านละ 100,000 บาท รวมเป็น 200,000 บาท
พระภิกษุสงฆ์ ประชาชน กำนัน ผู้ใหญ่บ้าน พ่อค้า บริษัทห้างร้าน ร่วมบริจาคสมทบอีกจำนวน 1,299,724 บาท
วันที่ 10 สิงหาคม 2530 ได้มีพิธีวางศิลาฤกษ์อาคารโรงพยาบาล ซึ่งก่อสร้างแล้วเสร็จในวันที่ 5 ธันวาคม 2530 และได้รับการกำหนดชื่อสถานพยาบาลอย่างเป็นทางการว่า "โรงพยาบาลอ่าวอุดมอำเภอศรีราชา" โดยมี นพ.สุภาชัย สาระจรัส เป็นผู้อำนวยการโรงพยาบาลคนแรก และได้มีการจัดพิธีเปิดโรงพยาบาลอ่าวอุดมอย่างเป็นทางการในวันที่ 27 เมษายน 2531
ต่อมาโรงพยาบาลอ่าวอุดมได้รับงบประมาณการก่อสร้างอาคารใหม่ขนาด 4 ชั้น โดยได้รับพระราชทานชื่ออาคาร "สิรินธร" จากสมเด็จพระเทพรัตนราชสุดาฯ สยามบรมราชกุมารี พร้อมทั้งเสด็จทรงวางศิลาฤกษ์เมื่อวันที่ 8 กรกฎาคม 2539 และก่อสร้างแล้วเสร็จจนเปิดใช้อาคารเพื่อให้บริการประชาชนตั้งแต่วันที่ 1 มีนาคม 2542 เป็นต้นมา
หลังจากที่โรงพยาบาลอ่าวอุดมได้เปิดให้บริการประชาชนต่อเนื่องมา 25 ปี ตั้งแต่ปีงบประมาณ 2531-2555 คณะผู้บริหาร สมาชิกสภาเทศบาล หัวหน้าส่วนราชการ และคณะกรรมการชุมชนในเขตเทศบาลนครแหลมฉบัง ได้มีมติที่ประชุมฯ เห็นชอบให้เปลี่ยนชื่อ "โรงพยาบาลอ่าวอุดมอำเภอศรีราชา" เป็น "โรงพยาบาลแหลมฉบัง" ตั้งแต่ปีงบประมาณ 2555 จนถึงปัจจุบัน
การสาธารณสุข > โรงพยาบาลวิภารามแหลมฉบัง

โรงพยาบาลวิภารามแหลมฉบัง (เดิมชื่อว่า โรงพยาบาลแหลมฉบังอินเตอร์เนชั่นแนล) เป็นโรงพยาบาลเอกชนเพียงแห่งเดียวในเขตเทศบาลนครแหลมฉบัง
การสาธารณสุข > ศูนย์บริการสาธารณสุขเทศบาลนครแหลมฉบัง

เทศบาลนครแหลมฉบัง ได้จัดตั้งศูนย์บริการสาธารณสุขจำนวน 3 แห่ง เพื่อให้บริการด้านสาธารณสุขแก่ประชาชนในเขตเทศบาลนครแหลมฉบังอย่างทั่วถึง ได้แก่
ศูนย์บริการสาธารณสุข 1 (เครือสหพัฒน์)
ศูนย์บริการสาธารณสุข 2 (ทุ่งกราด)
ศูนย์บริการสาธารณสุข 3 (เขาน้ำซับ)
องค์กรการกุศล มูลนิธิ-สมาคม > มูลนิธิเจ้าพ่อโกมินทร์ซำเทียนไกล่ (หน่าจาเสี่ยงตึ๊ง)

มูลนิธิเจ้าพ่อโกมินทร์ซำเทียนไกล่ หรือ หน่าจาเสี่ยงตึ๊ง（三天界哪吒三太子善堂）เป็นองค์กรมูลนิธิที่ไม่แสวงหาผลกำไร และเป็นองค์กรการกุศล ซึ่งคณะศิษยานุศิษย์ขององค์เจ้าพ่อโกมินทร์ได้ร่วมกันจัดตั้งขึ้น โดยมีวัตถุประสงค์เพื่ออนุรักษ์ สืบสาน ฟื้นฟู และส่งเสริม ประเพณีและวัฒนธรรมไทย-จีน ส่งเสริมและสนับสนุนการเผยแพร่หลักคำสอน รวมถึงภารกิจการโปรดสรรพสัตว์ของเจ้าพ่อโกมินทร์ เทวาจารย์ และสิ่งศักดิ์สิทธิ์ทุกพระองค์ เพื่อสงเคราะห์และช่วยเหลือผู้ประสบภัยจากสาธารณภัยหรือภัยพิบัติต่างๆ รวมถึงผู้ที่ได้รับความทุกข์ยากหรือยากไร้ อีกทั้งยังจัดการบริจาคโลงศพ และช่วยเหลือสงเคราะห์ด้านการศึกษาแก่เด็กในท้องถิ่น โดยเป็นการก่อตั้งขึ้นตามเทวดำริแห่งองค์เจ้าพ่อโกมินทร์ และเจตนารมณ์แห่งคณะศิษยานุศิษย์ทั้งหลาย
มูลนิธิเจ้าพ่อโกมินทร์ซำเทียนไกล่ ได้รับการจดทะเบียนจัดตั้งให้เป็นมูลนิธิและมีฐานะเป็นนิติบุคคลจากนายทะเบียนจังหวัดชลบุรี ตามทะเบียนเลขที่ ชบ 1/2563 เมื่อวันที่ 20 กุมภาพันธ์ พ.ศ. 2563 โดยมี นายนพรัตน์ ก่อซื่อวานิช เป็นประธานกรรมการมูลนิธิคนแรก และพระปลัดภคนันท์ เขียวศิริ เป็นเลขาธิการมูลนิธิคนปัจจุบัน
องค์กรการกุศล มูลนิธิ-สมาคม > มูลนิธิอาสาบรรเทาภัย สาขาจังหวัดชลบุรี

มูลนิธิอาสาบรรเทาภัย ได้จัดตั้งสาขาในชื่อว่า "ศูนย์ประสานงานมูลนิธิอาสาบรรเทาภัยจังหวัดชลบุรี" ขึ้นเมื่อวันที่ 20 กันยายน 2549 โดยมีที่ตั้งอยู่ ณ เลขที่ 159/2 หมู่ที่ 12 ตำบลทุ่งสุขลา อำเภอศรีราชา จังหวัดชลบุรี เพื่อเป็นกำลังสำรองของทางราชการ ช่วยเหลือผู้ประสบภัยและพัฒนาชุมชน รวมทั้งให้ความร่วมมือในการสาธารณประโยชน์กับองค์กรทุกองค์กร โดยมี นายสัมฤทธิ์ มากมี เป็นผู้อำนวยการศูนย์ประสานงานคนแรก และในปี พ.ศ. 2556 ได้ทำการย้ายที่ทำการมาอยู่ ณ เลขที่ 163/52 หมู่ที่ 7 ตำบลทุ่งสุขลา อำเภอศรีราชา จังหวัดชลบุรี
เมื่อปี พ.ศ. 2561 คณะกรรมการบริหารศูนย์ประสานงานมูลนิธิอาสาบรรเทาภัยจังหวัดชลบุรี ได้มีการประชุมและลงมติขอยุบเลิกศูนย์ประสานงานมูลนิธิอาสาบรรเทาภัยจังหวัดชลบุรี โดยมี นายประสานต์ เขียวศิริ ดำรงตำแหน่งผู้อำนวยการศูนย์ประสานงานฯ คนสุดท้าย ภารกิจการปฏิบัติหน้าที่ดำเนินการสิ้นสุดจนถึงวันที่ 9 มิถุนายน พ.ศ. 2561